ai4bharat/Pralekha huggingface dataset:
ମାନବ ସମ୍ବଳ ବିକାଶ ମନ୍ତ୍ରଣାଳୟ
ସ୍ଥାନୀୟ ଭାଷାରେ  ଶିକ୍ଷାଦାନକୁ ସଶକ୍ତ କରିବା ପାଇଁ ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟରେ ପ୍ରଶିକ୍ଷଣ କାର୍ଯ୍ୟକ୍ରମ ଆରମ୍ଭ
ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟ  ର କୁଳପତି ପ୍ରଫେସର ଚକ୍ରଧର ତ୍ରିପାଠୀଙ୍କ ଦୂରଦୃଷ୍ଟି ସମ୍ପନ୍ନ ନେତୃତ୍ୱରେ ଆରଆଇଇ , ଏନସିଇଆରଟି  ସହଯୋଗରେ ବିଦ୍ୟାଳୟ ଶିକ୍ଷକମାନଙ୍କ ପାଇଁ କୁୱି ଏବଂ ଦେଶିଆ ଭାଷା ଉପରେ କେନ୍ଦ୍ରିତ ଏକ ପ୍ରଶିକ୍ଷଣ କାର୍ଯ୍ୟକ୍ରମ ଆୟୋଜନ କରୁଛି । ଏହି ଗୁରୁତ୍ୱପୂର୍ଣ୍ଣ କାର୍ଯ୍ୟକ୍ରମ ଅକ୍ଟୋବର ୯ରୁ ଅକ୍ଟୋବର ୧୧ ତାରିଖ ପର୍ଯ୍ୟନ୍ତ ସୁନାବେଡ଼ାସ୍ଥିତ ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟ ପରିସରରେ ଅନୁଷ୍ଠିତ ହେବ।
ମାନ୍ୟବର ଶିକ୍ଷାମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନଙ୍କ ଉଲ୍ଲେଖନୀୟ ପ୍ରୟାସ ଓ ନିର୍ଦ୍ଦେଶକ୍ରମେ ଏକ କୁୱି ଓ ଦେଶିଆ ପୁସ୍ତକ ପ୍ରାଥମିକ ସ୍ତରରେ ପ୍ରସ୍ତୁତି ହେବା ସହ ଭୁବନେଶ୍ୱରରେ ଉନ୍ମୋଚନ ହୋଇଯାଇଛି । ଶିକ୍ଷା କ୍ଷେତ୍ରରେ ଏହି ସ୍ୱଦେଶୀ-ଜନଜାତି ଭାଷା ଓ ସଂସ୍କୃତିର ସଂରକ୍ଷଣ ଓ ପ୍ରୋତ୍ସାହନ ଦିଗରେ ଏହି ପ୍ରଶିକ୍ଷଣ କାର୍ଯ୍ୟକ୍ରମ ଏକ ଗୁରୁତ୍ୱପୂର୍ଣ୍ଣ ପଦକ୍ଷେପ ।
ଶିକ୍ଷା କ୍ଷେତ୍ରର ବିଶିଷ୍ଟ ବ୍ୟକ୍ତିମାନେ ଏହି ଅବସରରେ ଉପସ୍ଥିତ ରହିବେ। ଭୁବନେଶ୍ୱର ଏନସିଇଆରଟିର ଆରଆଇଇ ଅଧ୍ୟକ୍ଷ ପ୍ରଫେସର ପିସି ଅଗ୍ରୱାଲ;. କୁୱି ଓ ଦେଶିଆ ଭାଷା ପ୍ରଶିକ୍ଷଣ କାର୍ଯ୍ୟକ୍ରମର ସଂଯୋଜକ ଡ. ରସ୍ମିରେଖା ସେଠୀ; ବିଶ୍ବବିଦ୍ୟାଳୟର ଭାଷା ବିଦ୍ୟାଳୟର ଡିନ୍ ତଥା ରେଜିଷ୍ଟ୍ରାର ଆଇ/ସି ପ୍ରଫେସର ଏନ୍.ସି ପଣ୍ଡା; କୁୱି ଓ ଦେଶିଆ ଭାଷା ପ୍ରଶିକ୍ଷଣ କାର୍ଯ୍ୟକ୍ରମର ସ୍ଥାନୀୟ ସଂଯୋଜକ ଡ. କପିଳା ଖେମୁଣ୍ଡୁ; ଓ ପ୍ରଶିକ୍ଷଣ କାର୍ଯ୍ୟକ୍ରମର ସହ ସଂଯୋଜକ ଡ. ରୁଦ୍ରାଣୀ ମହାନ୍ତି ପ୍ରମୁଖ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବେ।
ଏହି କାର୍ଯ୍ୟକ୍ରମରେ ବହୁଭାଷୀ ଶିକ୍ଷାର ଉପଦେଷ୍ଟା ଡ. ମହେନ୍ଦ୍ର କୁମାର ମିଶ୍ର; ଶିକ୍ଷା ସମ୍ବଳ ବିଶେଷଜ୍ଞ  ଶ୍ରୀ ଶିବ ଶଙ୍କର ପଟ୍ଟନାୟକ, ଡ. ରାଜେନ୍ଦ୍ର ପାଢ଼ୀ, ତ୍ରିନାଥ ଖୋରା ଓ ସୁରେଶ ଖୋରା ପ୍ରମୁଖ ଏହି ପ୍ରଶିକ୍ଷଣ କାର୍ଯ୍ୟକ୍ରମରେ ଭାଗନେବେ । କୋରାପୁଟ ଜିଲ୍ଲାର ବିଭିନ୍ନ ବିଦ୍ୟାଳୟରେ ପ୍ରାଥମିକ ସ୍ତରରେ ଶିଖା ପ୍ରଦାନ କରୁଥିବା କୁଭି ଓ ଦେଶୀ ଭାଷାରେ ଦକ୍ଷ ୬୦ ଜଣ ଉତ୍ସର୍ଗୀକୃତ ଶିକ୍ଷକ ଏଥିରେ ଅଂଶଗ୍ରହଣ କରିବେ । ଏହି ତିନି ଦିନିଆ ପ୍ରଶିକ୍ଷଣ କାର୍ଯ୍ୟକ୍ରମର ଉଦ୍ଦେଶ୍ୟ ହେଉଛି ଏହି ଶିକ୍ଷକମାନଙ୍କୁ ସେମାନଙ୍କ ଛାତ୍ରଛାତ୍ରୀଙ୍କ ପାଇଁ ସ୍ଥାନୀୟ ଭାଷା ଶିକ୍ଷା ଅଭିଜ୍ଞତା ବୃଦ୍ଧି କରିବା ପାଇଁ ଅମୂଲ୍ୟ ଦକ୍ଷତା ପ୍ରଦାନ କରିବା ।
ଏହି ଐତିହାସିକ ପ୍ରୟାସର ମୂଳରେ ରହିଛି ପ୍ରାଥମିକ ବିଦ୍ୟାଳୟ ପିଲାଙ୍କ ଶିକ୍ଷାରେ ସ୍ଥାନୀୟ ଭାଷାର ଗୁରୁତ୍ୱପୂର୍ଣ୍ଣ ଭୂମିକାକୁ ସ୍ୱୀକୃତି ଦେବା, ଯାହା କି ୨୦୨୦ର ଜାତୀୟ ଶିକ୍ଷା ନୀତିରେ ଦୃଢ଼ ଭାବରେ ସ୍ଥାପିତ ହୋଇଛି । ସୂଚନାଯୋଗ୍ୟ, କୋରାପୁଟ ଜିଲ୍ଲାର ଦେଶିଆ ଓ କୁୱି ଭାଷାଭାଷୀ ଅଞ୍ଚଳର ପ୍ରାଥମିକ ବିଦ୍ୟାଳୟର ପିଲାମାନଙ୍କୁ ସଶକ୍ତ କରିବା ପାଇଁ ଏହା ହେଉଛି ପ୍ରଥମ କାର୍ଯ୍ୟକ୍ରମ।
RoW
(Visitor Counter : 21
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଅଗ୍ନିବୀରଙ୍କ ନିମନ୍ତେ ଶିକ୍ଷା ଓ ତାଲିମକୁ ସ୍ୱୀକୃତି
ଚାକିରି କାଳ ମଧ୍ୟରେ ଅଗ୍ନିବୀର ନେଇଥିବା ତାଲିମକୁ ଶିକ୍ଷା ମନ୍ତ୍ରଣାଳୟ ସ୍ନାତକ ଡିଗ୍ରୀ ପାଇଁ ବିଚାରକୁ ନେବ
ଇଗନୋର ସ୍ୱତନ୍ତ୍ର ଭାବେ ପ୍ରସ୍ତୁତ ସ୍ନାତ୍ତକ କାର୍ଯ୍ୟକ୍ରମରେ ଚାକିରି କାଳକୁ ୫୦ ପ୍ରତିଶତ କ୍ରେଡିଟ ଗୁରୁତ୍ୱ ମିଳିବ ଓ ଅବଶିଷ୍ଟ ଅନ୍ୟାନ୍ୟ ପାଠ୍ୟକ୍ରମରୁ ଆସିବ
କାର୍ଯ୍ୟକ୍ରମ ବହୁମୁଖୀ ପ୍ରବେଶ ଓ ପ୍ରସ୍ଥାନ ନିମନ୍ତେ ଅନୁମତି ଦେଇଥିବା ବେଳେ, ପ୍ରତ୍ୟେକ ସ୍ତର ପାଇଁ ଉପଯୁକ୍ତ ପ୍ରମାଣପତ୍ର ମଧ୍ୟ ପ୍ରଦାନ କରିବ
ଇଗନୋ ଦ୍ୱାରା ପ୍ରଦତ୍ତ ଉପାଧି ଭାରତ ଓ ଭାରତ ବାହାରେ କର୍ମ ସଂସ୍ଥାନ ଓ ଶିକ୍ଷା ପାଇଁ ସ୍ୱୀକୃତ ହେବ
କାର୍ଯ୍ୟକ୍ରମ ଅଗ୍ନବୀରମାନଙ୍କ ନିମନ୍ତେ ବେସାମରିକ କ୍ଷେତ୍ରରେ ମଧ୍ୟ କର୍ମ ସଂସ୍ଥାନ ସୁଯୋଗ ପ୍ରଦାନ କରିବ
କେନ୍ଦ୍ର କ୍ୟାବିନେଟ ଜୁନ ୧୪, ୨୦୨୨ ଦିନ ଭାରତୀୟ ଯୁବକ ଯୁବତୀମାନଙ୍କ ନିମନ୍ତେ ଏକ ଆକର୍ଷଣୀୟ ନିଯୁକ୍ତି ଯୋଜନାକୁ ଅନୁମୋଦନ କରିଛି । ଏହାଫଳରେ ଭାରତୀୟ ଯୁବକ ଯୁବତୀମାନେ ସଶକ୍ତ ସେନା ଅଗ୍ନିପଥରେ ଯୋଗଦେବେ ଓ ଏଥିରେ ବଛା ଯାଉଥିବା ପ୍ରାର୍ଥୀମାନେ ଅଗ୍ନିବୀର ଭାବେ ବିବେଚିତ ହେବେ । ଅଗ୍ନିପଥ ଉତ୍ସାହୀ ଓ ଦେଶପ୍ରେମୀ ଯୁବକ ଯୁବତୀଙ୍କୁ ସଶକ୍ତ ସେନାରେ କାର୍ଯ୍ୟ କରିବାକୁ ଚାରିବର୍ଷ ନିମନ୍ତେ ଅନୁମତି ଦେବ । ଅଗ୍ନିପଥ ଯୋଜନା ସଶକ୍ତ ସେନାରେ ଏକ ଯୁବ ସୁଲଭ ଦୃଶ୍ୟପଟ ସୃଷ୍ଟି ପାଇଁ କରାଯାଇଛି ।
ଭବିଷ୍ୟତରେ ବୃତ୍ତିଗତ ଅଭିଳାଷ ରଖିଥିବା ଆମର ଅଗ୍ନିବୀରମାନଙ୍କୁ ବିଭିନ୍ନ ବେସାମରିକ କାର୍ଯ୍ୟରେ ନିୟୋଜିତ କରିବାକୁ ଦୃଷ୍ଟିରେ ରଖି ଶିକ୍ଷା ମନ୍ତ୍ରାଳୟ ଏକ ସ୍ୱତନ୍ତ୍ର ଯୋଜନା ଆରମ୍ଭ କରିଛି । ଏହି ତିନିବର୍ଷିଆ କୌଶଳ ବିକାଶ ଭିତ୍ତିକ ସ୍ନାତକ ଉପାଧି କାର୍ଯ୍ୟକ୍ରମରେ ସେମାନଙ୍କ ସେନାରେ ନେଇଥିବା କୌଶଳଗତ ତାଲିମକୁ ବେସାମରିକ କ୍ଷେତ୍ରରେ ନିଯୁକ୍ତି କାଳରେ ବିଚାରକୁ ନିଆଯିବ ।
ଇଗନୋ ପକ୍ଷରୁ ପ୍ରସ୍ତୁତ ଏହି କାର୍ଯ୍ୟକ୍ରମକୁ ଇଗନୋ ହିଁ କାର୍ଯ୍ୟକାରୀ କରୁଥିବା ବେଳେ ସ୍ନାତ୍ତକ ଉପାଧି ନିମନ୍ତେ ଆବଶ୍ୟକ ଶତକଡ଼ା ୫୦ ଭାଗ ଗୁରୁତ୍ୱ ଅଗ୍ନିବୀରମାନେ ଚାକିରି କ୍ଷେତ୍ରରେ ହାସଲ କରିଥିବା ତାଲିମରୁ ହିଁ ଦିଆଯିବ। ଅଗ୍ନିବୀର ପାଇଥିବା ବୈଷୟିକ ବା ଅଣ ବୈଷୟିକ ତାଲିମରୁ ଶତକଡ଼ା ୫୦ ଭାଗ ବିଚାରକୁ ନିଆଯାଉଥିବା ବେଳେ ଅବଶିଷ୍ଟ ୫୦ ଭାଗ ସେମାନେ ପଢୁଥିବା ବିଭିନ୍ନ ପାଠ୍ୟକ୍ରମ ଉପରେ ନିର୍ଭର କରିବ । ଏ ବିଷୟଗୁଡ଼ିକ ହେଲା ଭାଷାତତ୍ତ୍ୱ, ଅର୍ଥନୀତି, ଇତିହାସ, ରାଜନୀତି ବିଜ୍ଞାନ, ସାଧାରଣ ପ୍ରଶାସନ, ସମାଜତତ୍ତ୍ୱ, ଗଣିତ, ଶିକ୍ଷା, ବାଣିଜ୍ୟ, ପର୍ଯ୍ୟଟନ, ବୃତ୍ତିଗତ ଶିକ୍ଷା, କୃଷି ଓ ଜ୍ୟୋତି ଓ ପରିବେଶ ଶିକ୍ଷା ଓ ଇଂରାଜୀରେ ଯୋଗାଯୋଗ କୌଶଳ ଭଳି ଦକ୍ଷତା ବୃଦ୍ଧି ପାଠ୍ୟକ୍ରମ ମାନ ଅନ୍ତର୍ଭୁକ୍ତ । ଏହି କାର୍ଯ୍ୟକ୍ରମଗୁଡ଼ିକ ୟୁଜିସି ନିୟମ ଅଧିନ ଓ ଜାତୀୟ ଶିକ୍ଷାନୀତି ୨୦୨୨ର ଜାତୀୟ କ୍ରେଡିଟ ଫ୍ରେମୱାର୍କ/ ଜାତୀୟ କୌଶଳ ଯୋଗ୍ୟତା ଫ୍ରେମୱାର୍କ  ସହ ଯୋଡ଼ା ଯାଇଛି । ଏହାର ବହୁମୁଖୀ ପ୍ରସ୍ଥାନ ଦିଗ ମଧ୍ୟ ରହିଛି । ପ୍ରଥମ ବର୍ଷ ପାଠ୍ୟକ୍ରମ ସଫଳତାର ସହ ଉତ୍ତୀର୍ଣ୍ଣ ହୋଇଥିଲେ ନିମ୍ନ ସ୍ନାତ୍ତକ ପ୍ରମାଣପତ୍ର, ପ୍ରଥମ ଓ ଦ୍ୱିତୀୟ ବର୍ଷ ନିମ୍ନ ସ୍ନାତ୍ତକ ଡିପ୍ଲୋମାର ସଫଳତାର ସହ ଉତ୍ତୀର୍ଣ୍ଣ ଓ ନିର୍ଦ୍ଦିଷ୍ଟ ସମୟ ମଧ୍ୟରେ ତିନି ବର୍ଷର ସମ୍ପୂର୍ଣ୍ଣ ପାଠ୍ୟକ୍ରମ ସମାପନ ।
ଏହି କାର୍ଯ୍ୟକ୍ରମର ଢାଞ୍ଚାକୁ ବିଭିନ୍ନ ନିୟାମକ ସଂସ୍ଥା ସ୍ୱୀକୃତି ପ୍ରଦାନ କରିଛନ୍ତି- ସର୍ବଭାରତୀୟ ବୈଷୟିକ ଶିକ୍ଷା ପରିଷଦ  ଓ ଜାତୀୟ ବୃତ୍ତିଗତ ଶିକ୍ଷା ଓ ତାଲିମ ପରିଷଦ  ଏବଂ ୟୁଜିସି । ୟୁଜିସିର ବିଭିନ୍ନ ନାମ ପଦ୍ଧତି ଅନୁସାରେ ସ୍ନାତ୍ତକ ଉପାଧି ପ୍ରଦାନ ଇଗନୋ ଦ୍ୱାରା କରାଯିବ  ବିଏ  ଓ ଏହି ଉପାଧି ଓ ଭାରତ ବାହାରେ ଶିକ୍ଷା ଓ କର୍ମ ସଂସ୍ଥାନ ପାଇଁ ଅଧିସ୍ୱୀକୃତି ହେବ ।
ଯୋଜନାକୁ ତ୍ୱରାନ୍ୱିତ କରିବା ପାଇଁ ସ୍ଥଳ ସେନା, ନୌସେନା ଓ ବାୟୁସେନା ଇନ୍ଦିରା ଗାନ୍ଧୀ ଜାତୀୟ ମୁକ୍ତ ବିଶ୍ୱବିଦ୍ୟାଳୟ  ସହ ବୁଝାମଣାପତ୍ର ସ୍ୱାକ୍ଷର କରିବେ ।
SM/MB
(Visitor Counter : 157
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘୮ ବର୍ଷର ମହିଳା ସଶକ୍ତିକରଣ' ର ବିସ୍ତୃତ ବିବରଣୀ ସେୟାର କରିଛନ୍ତି ପ୍ରଧାନମନ୍ତ୍ରୀ
ମହିଳାମାନଙ୍କର ସଶକ୍ତିକରଣ ପାଇଁ ଏକ ନୂତନ ଢାଞ୍ଚା ସୃଷ୍ଟି କରାଯାଉଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ narendramodi.in ୱେବସାଇଟରେ ଉପଲବ୍ଧ ବିଭିନ୍ନ ପ୍ରବନ୍ଧର ସବିଶେଷ ତଥ୍ୟ ସେୟାର କରିଛନ୍ତି ଯେଉଁଥିରେ କି ନାରୀ ଶକ୍ତିଙ୍କ ସଶକ୍ତିକରଣ ଦିଗରେ ସରକାରଙ୍କ କାର୍ଯ୍ୟ ବିଷୟରେ ସୂଚନା ରହିଛି ।
ମହିଳା କଲ୍ୟାଣ ତଥା ସଶକ୍ତିକରଣ ପାଇଁ ସରକାରଙ୍କ ବିଭିନ୍ନ ଯୋଜନା ଏବଂ ପଦକ୍ଷେପ ବିଷୟରେ ସୂଚନା ପାଇଁ ଶ୍ରୀ ମୋଦୀ ମାଇଗଭର ଏକ ଟୁଇଟ୍ର ସୂତ୍ର ମଧ୍ୟ ସେୟାର କରିଛନ୍ତି
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି
“ମହିଳାମାନଙ୍କର ଅଧିକ ସଶକ୍ତିକରଣ ପାଇଁ କିପରି ଏକ ନୂତନ ଢାଞ୍ଚା ସୃଷ୍ଟି ହେଉଛି ସେ ସମ୍ବନ୍ଧରେ ଆପଣ ଏହି ପ୍ରବନ୍ଧଗୁଡିକ ପଢି ଉପଭୋଗ କରିବେ । ଏହି ପ୍ରୟାସ ବିଭିନ୍ନ କ୍ଷେତ୍ରକୁ ଆଚ୍ଛାଦିତ କରିଛି ଏବଂ ମହିଳାମାନଙ୍କ ପାଇଁ ଅଧିକ ସମ୍ମାନ ତଥା ସୁଯୋଗକୁ ସୁନିଶ୍ଚିତ କରିଛି । #8YearsOfWomenEmpowerment
ଭାରତର ନାରୀ ଶକ୍ତିର ସଶକ୍ତିକରଣ ପାଇଁ କାର୍ଯ୍ୟ ବିଷୟରେ ବିସ୍ତୃତ ସୂଚନା । #8YearsOfWomenEmpowerment
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଙ୍କ ଫାଷ୍ଟ ରିଟେଲିଂ କମ୍ପାନୀ ଲିମିଟେଡ୍ ର ଚେୟାରମ୍ୟାନ, ଅଧ୍ୟକ୍ଷ ଏବଂ ସିଇଓ ଶ୍ରୀ ତଦାସି ୟାନାଇଙ୍କ ସହିତ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 23 ମେ 2022 ରେ ଟୋକିଓରେ ୟୁନିକ୍ଲୋର ମୂଳ କମ୍ପାନୀ ଫାଷ୍ଟ ରିଟେଲିଂ କମ୍ପାନୀ ଲିମିଟେଡ୍ର ଚେୟାରମ୍ୟାନ, ଅଧ୍ୟକ୍ଷ ଏବଂ ସିଇଓ ଶ୍ରୀ ତଦାସି ୟାନାଇଙ୍କ ସହିତ ସାକ୍ଷାତ କରିଛନ୍ତି। ବୈଠକରେ ସେ ଭାରତର ଦ୍ରୁତ ଗତିରେ ବୃଦ୍ଧି ପାଉଥିବା ବସ୍ତ୍ର ଏବଂ ପରିଧାନ ବଜାର ତଥା ଭାରତରେ କପଡ଼ା ପ୍ରକଳ୍ପ ପାଇଁ ଉତ୍ପାଦନ ସହିତ ସମ୍ବନ୍ଧିତ ପ୍ରୋତ୍ସାହନ  ଯୋଜନା ଅନ୍ତର୍ଗତ ନିବେଶର ଅବସର ଉପରେ ଆଲୋଚନା କଲେ। ସେ ଉଦ୍ୟୋଗର ବିକାଶ, ଭିତ୍ତିଭୂମି, ଟାକ୍ସେସନ ଓ କ୍ଷେତ୍ର ସମେତ ଭାରତରେ ବିଦେଶୀ ନିବେଶକଙ୍କ ପାଇଁ ବ୍ୟବସାୟରେ ସୁବିଧା ସହିତ ସମ୍ବନ୍ଧିତ ବିଭିନ୍ନ ବିକାଶ ଉପରେ ମଧ୍ୟ ଆଲୋଚନା କଲେ।
ପ୍ରଧାନମନ୍ତ୍ରୀ ବସ୍ତ୍ରର ନିର୍ମାଣ କେନ୍ଦ୍ର କରିବା ପ୍ରକ୍ରିୟାର ଭାରତର ଯାତ୍ରାରେ ବିଶେଷ ଭାବରେ କପଡ଼ା ପ୍ରସ୍ତୁତିରେ ପ୍ରଯୁକ୍ତିର ଉପଯୋଗ କ୍ଷେତ୍ରରେ ୟୁନିକ୍ଲୋର ଅଧିକ ଭାଗୀଦାରି ପାଇଁ ଆମନ୍ତ୍ରିତ କରିଛନ୍ତି। ପ୍ରଧାନମନ୍ତ୍ରୀ ବସ୍ତ୍ର କ୍ଷେତ୍ରକୁ ଆହୁରି ମଜବୁତ୍ କରିବା ଉଦ୍ଦେଶ୍ୟରେ ଆରମ୍ଭ କରାଯାଇଥିବା ପିଏମ୍ ମିତ୍ର ଯୋଜନା ରେ ମଧ୍ୟ ଭାଗ ନେବା ପାଇଁ ୟୁନିକ୍ଲୋକୁ ଆମନ୍ତ୍ରିତ କରିଛନ୍ତି।
BS
(
ସାମାଜିକ ନ୍ୟାୟ ଓ ସଶକ୍ତିକରଣ ମନ୍ତ୍ରଣାଳୟ
ବରିଷ୍ଠ ନାଗରିକମାନଙ୍କ ପାଇଁ ଦେଶର ପ୍ରଥମ ସର୍ବଭାରତୀୟ ହେଲ୍ପଲାଇନ : ଏଲ୍ଡର ଲାଇନ ର ଶୁଭାରମ୍ଭ
ଦେଶର ବରିଷ୍ଠ ନାଗରିକମାନେ ଦୈନନ୍ଦିନ ଜୀବନରେ ସମ୍ମୁଖିନ ହେଉଥିବା ବିଭିନ୍ନ ସମସ୍ୟା ସମାଧାନ ଦିଗରେ ଭାରତ ସରକାର ଏକ ଐତିହାସିକ ପଦକ୍ଷେପ ଗ୍ରହଣ କରିଛନ୍ତି। ବୟସ୍କମାନଙ୍କ ସହାୟତା ପାଇଁ ଦେଶର ପ୍ରଥମ ସର୍ବଭାରତୀୟ ହେଲ୍ପ ଲାଇନ ନମ୍ବର: ଏଲ୍ଡର ଲାଇନ ର ଶୁଭାରମ୍ଭ କରାଯାଇଛି। ଏହି ହେଲ୍ପ ଲାଇନ ମାଧ୍ୟମରେ ବରିଷ୍ଠ ନାଗରିକମାନଙ୍କୁ ପେନସନ, ଆଇନଗତ ପ୍ରସଙ୍ଗରେ ମାର୍ଗଦର୍ଶନ ଦିଆଯିବା ସହିତ ସେମାନଙ୍କୁ ଭାବଗତ ସମର୍ଥନ ମଧ୍ୟ ଯୋଗାଇ ଦିଆଯିବ। ଉତ୍ପୀଡ଼ନର ଶିକାର ହେଉଥିବା ବରିଷ୍ଠ ନାଗରିକଙ୍କ ମାମଲାରେ ହସ୍ତକ୍ଷେପ କରିବା ସହ ବାସହୀନ ବୟସ୍କମାନଙ୍କୁ ମଧ୍ୟ ଉଦ୍ଧାର କରିବା କ୍ଷେତ୍ରରେ ଏହା ସହାୟକ ହୋଇପାରିବ। ସାରା ଦେଶରେ ଏହି ଗୋଟିଏ ମଞ୍ଚ ଜରିଆରେ ବୟସ୍କ ନାଗରିକମାନେ ସେମାନଙ୍କର ସମସ୍ୟା ଜଣାଇପାରିବେ ଏବଂ ଅଭିଯୋଗ କରିପାରିବେ। ସେମାନଙ୍କୁ ସମସ୍ୟାର ସମାଧାନ ପାଇଁ ଆବଶ୍ୟକ ସୂଚନା ଏବଂ ପରାମର୍ଶ ହେଲ୍ପଲାଇନ ମାଧ୍ୟମରେ ଯୋଗାଇ ଦିଆଯିବ। ୨୦୫୦ ସୁଦ୍ଧା ଦେଶର ମୋଟ ଜନସଂଖ୍ୟାରେ ବୟସ୍କ ନାଗରିକମାନଙ୍କ ସଂଖ୍ୟା ୩୦୦ ନିୟୁତରୁ ଅଧିକ ଅର୍ଥାତ୍ ୨୦ ପ୍ରତିଶତ ପାଖାପାଖି ପହଞ୍ଚିଯିବ। ଦେଶର ସାମଗ୍ରିକ ଆର୍ଥିକ ଏବଂ ସାମାଜିକ ଅଭିବୃଦ୍ଧିରେ ବରିଷ୍ଠ ନାଗରିକମାନଙ୍କର ଗୁରୁତ୍ବପୂର୍ଣ୍ଣ ଯୋଗଦାନକୁ ଦୃଷ୍ଟିରେ ରଖି ଏପରି ଏକ ମହତ୍ବପୂର୍ଣ୍ଣ ହେଲ୍ପଲାଇନର ଶୁଭାରମ୍ଭ କରାଯାଇଛି। ଦେଶର ପ୍ରମୁଖ ଦାତବ୍ୟ ସଂସ୍ଥା ଟାଟା ଟ୍ରଷ୍ଟ, ଏନଏସଇ ଫାଉଣ୍ଡେସନ ଏବଂ ସାମାଜିକ ନ୍ୟାୟ ଏବଂ ସଶକ୍ତିକରଣ ମନ୍ତ୍ରଣାଳୟର ମିଳିତ ଉଦ୍ୟମରେ ଏହି ହେଲ୍ପଲାଇନର ଶୁଭାରମ୍ଭ କରାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲୋକମାନ୍ୟ ବାଲ ଗଙ୍ଗାଧର ତିଲକଙ୍କ 100ତମ ପୂଣ୍ୟ ତିଥିରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଲୋକମାନ୍ୟ ବାଲ ଗଙ୍ଗାଧର ତିଲକଙ୍କ 100ତମ ପୂଣ୍ୟ ତିଥିରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ଲୋକମାନ୍ୟ ତିଲକଙ୍କ 100ତମ ପୂଣ୍ୟ ତିଥିରେ ଭାରତବାସୀ ନତମସ୍ତକ । ତାଙ୍କର ଜ୍ଞାନ, ସାହସ, ନ୍ୟାୟ ଭାବନା ଏବଂ ସ୍ଵରାଜର ଚିନ୍ତାଧାରା ଆମକୁ ସର୍ବଦା ପ୍ରେରଣା ଯୋଗାଉଥିବ” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ସୁସ୍ଥତା ହାରରେ ଦ୍ରୁତ ଅଭିବୃଦ୍ଧି; 47.5 ଲକ୍ଷ ଅତିକ୍ରମ କଲା
● ନୂତନ ଆରୋଗ୍ୟ ହାରର 73 ପ୍ରତିଶତ 10 ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ
ଗତ 24 ଘଣ୍ଟା ମଧ୍ୟରେ ପ୍ରାୟ 15 ଲକ୍ଷ ନମୁନା ପରୀକ୍ଷଣ ସହିତ ଭାରତ ଗୋଟିଏ ଦିନରେ ସର୍ବାଧିକ ସଂଖ୍ୟକ ପରୀକ୍ଷା ପଞ୍ଜୀକୃତ କରିଥିବା ବେଳେ ରେକର୍ଡ ସଂଖ୍ୟକ ଆରୋଗ୍ୟ ରୋଗୀଙ୍କ ଧାରା ମଧ୍ୟ ଅବ୍ୟାହତ ରହିଛି ।
ବର୍ତ୍ତମାନ ସୁଦ୍ଧା 47.5 ଲକ୍ଷରୁ ଅଧିକ  ରୋଗୀ ସୁସ୍ଥ ହୋଇଛନ୍ତି । ଗତ 24 ଘଣ୍ଟା ମଧ୍ୟରେ 81,177 ରୋଗୀ ସୁସ୍ଥ ହୋଇଛନ୍ତି ।
ସକ୍ରିୟ ମାମଲା 9,70,116 ଥିବାବେଳେ ଆରୋଗ୍ୟ ସଂଖ୍ୟା 38 ଲକ୍ଷ  ଅତିକ୍ରମ କରିଛି ।
ଜାତୀୟ ଆରୋଗ୍ୟ ହାରରେ ମଧ୍ୟ ବୃଦ୍ଧି ଜାରି ରହିଛି । ଆଜି ଏହି ହାର 81.74 ପ୍ରତିଶତରେ ପହଞ୍ଚିଛି ।
ନୂତନ ସୁସ୍ଥତା ହାରର 73 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ମିଳିଥିବା ଜଣାପଡିଛି । ଏହି ରାଜ୍ୟଗୁଡିକ ହେଲା - ମହାରାଷ୍ଟ୍ର, ଆନ୍ଧ୍ରପ୍ରଦେଶ, କର୍ଣ୍ଣାଟକ, ତାମିଲନାଡୁ, ଉତ୍ତରପ୍ରଦେଶ, ଓଡିଶା, ଦିଲ୍ଲୀ, କେରଳ, ପଶ୍ଚିମବଙ୍ଗ ଏବଂ ଆସାମ ।
ଗୋଟିଏ ଦିନରେ 17,000ରୁ ଅଧିକ ସଂଖ୍ୟକ ନୂତନ ଆରୋଗ୍ୟଙ୍କ ସହିତ ମହାରାଷ୍ଟ୍ର ଆଗରେ ଥିବା ବେଳେ ଆନ୍ଧ୍ରପ୍ରଦେଶରୁ 8,000ରୁ ଅଧିକ ରୋଗୀ ସୁସ୍ଥ ହୋଇଛନ୍ତି ।
ଦେଶରେ ଗତ 24 ଘଣ୍ଟା ମଧ୍ୟରେ 86,052 ନୂତନ ସଂକ୍ରମିତ ରୋଗୀ ଚିହ୍ନଟ ହୋଇଛନ୍ତି ।
ନୂତନ ସଂକ୍ରମିତ ରୋଗୀଙ୍କ ମଧ୍ୟରୁ 75 ପ୍ରତିଶତ ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ବୋଲି ଜଣାପଡିଛି । ନୂତନ ସଂକ୍ରମିତଙ୍କ ମଧ୍ୟରୁ କେବଳ ମହାରାଷ୍ଟ୍ରରୁ 19,000ରୁ ଅଧିକ ଥିବାବେଳେ ଆନ୍ଧ୍ରପ୍ରଦେଶ ଏବଂ କର୍ଣ୍ଣାଟକ ଉଭୟ ରାଜ୍ୟରୁ 7,000ରୁ ଅଧିକ ରୋଗୀ ଚିହ୍ନଟ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 1,141 ରୋଗୀଙ୍କ ମୃତ୍ୟୁ ଘଟିଥିବା ରିପୋର୍ଟରୁ ଜଣାପଡିଛି । ମୋଟ ମୃତ୍ୟୁ ସଂଖ୍ୟାର 83 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ରିପୋର୍ଟ ହୋଇଛି ।
ଗତକାଲି ରିପୋର୍ଟ ହୋଇଥିବା ନୂତନ ମୃତକଙ୍କ ମଧ୍ୟରୁ 40% ମହାରାଷ୍ଟ୍ରରୁ ରହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବର୍ଲିନରେ ବ୍ୟବସାୟ ଗୋଲ ଟେବୁଲ ବୈଠକରେ ସହ-ଅଧ୍ୟକ୍ଷତା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜର୍ମାନ ଚାନସେଲର ଶ୍ରୀ ଓଲାଫ ସୋଜଙ୍କ ସହ ଏକ ବ୍ୟବସାୟ ଗୋଲ ଟେବୁଲ ବୈଠକରେ ମିଳିତ ଭାବେ ଅଧ୍ୟକ୍ଷତା କରିଛନ୍ତି । ନିଜ ମନ୍ତବ୍ୟରେ ପ୍ରଧାନମନ୍ତ୍ରୀ ତାଙ୍କ ସରକାର ଦ୍ୱାରା କରାଯାଇଥିବା ବଡ ବଡ ସଂସ୍କାର ସହ ଭାରତର କ୍ରମବର୍ଦ୍ଧିଷ୍ଣୁ ଷ୍ଟାର୍ଟଅପ ଓ ୟୁନିକର୍ଣ୍ଣ ଉପରେ ଆଲୋକପାତ କରିଥିଲେ । ଭାରତୀୟ ଯୁବଶକ୍ତିଙ୍କ ପଛରେ ପୁଞ୍ଜିନିବେଶ ନିମନ୍ତେ ସେ ବ୍ୟବସାୟୀ ନେତୃବୃନ୍ଦଙ୍କୁ ଆମନ୍ତ୍ରଣ କରିଥିଲେ ।
ଏହି କାର୍ଯ୍ୟକ୍ରମରେ ଉଭୟ ପକ୍ଷ ସରକାରୀ ଓ ବଛା ବଛା ମୁଖ୍ୟ କାର୍ଯ୍ୟନିର୍ବାହୀ ପ୍ରତିନିଧି, ଜଳବାୟୁ ସହଯୋଗ, ଯୋଗାଣ ବ୍ୟବସ୍ଥା, ଗବେଷଣା ଓ ବିକାଶ ଉପରେ ମୁଖ୍ୟତଃ ଆଲୋଚନା କରିଥିଲେ ।
ନିମ୍ନଲିଖିତ ବ୍ୟାବସାୟିକ ନେତୃବୃନ୍ଦ ଗୋଲ ଟେବୁଲ ବୈଠକରେ ଅଂଶଗ୍ରହଣ କରିଥିଲେ ।
ଭାରତୀୟ ବ୍ୟାବସାୟିକ ପ୍ରତିନିଧି
ସଞ୍ଜୀବ ବଜାଜ  ସିଆଇଆଇ ଅଧ୍ୟକ୍ଷ ଓ ବଜାଜ ଫିନସର୍ଭ ପରିଚାଳନା ନିର୍ଦ୍ଦେଶକ
ବାବା ଏନ କଲ୍ୟାଣୀ ଭାରତ ଫୋରମ ଅଧ୍ୟକ୍ଷ ଓ ପରିଚାଳନା ନିର୍ଦ୍ଦେଶକ
ସି କେ ବିରଳା, ପରିଚାଳନା ନିର୍ଦ୍ଦେଶକ ଓ ମୁଖ୍ୟ କାର୍ଯ୍ୟନିର୍ବାହୀ, ସିକେ ବିରଳା ଗ୍ରୁପ
ପୁନୀତ ଛତୱାଲ, ପରିଚାଳନା ନିର୍ଦ୍ଦେଶକ ଓ ମୁଖ୍ୟକାର୍ଯ୍ୟନିର୍ବାହୀ ଭାରତୀୟ ହୋଟେଲ କମ୍ପାନୀ ଲିମିଟେଡ
ସଲୀଲ ସିଂଘଲ, ଅଧ୍ୟକ୍ଷ ଏମିରେଟ୍ସ, ପିଏଲ ଇଣ୍ଡଷ୍ଟ୍ରୀଜ୍
ସୁମନ୍ତ ସିହ୍ନା, ଅଧ୍ୟକ୍ଷ ଓ ପରିଚାଳନା ନିର୍ଦ୍ଦେଶକ ରିନ୍ୟୁପାୱାର ଆଣ୍ଡ ଅଧ୍ୟକ୍ଷ ଆସୋଚେମ
ଦିନେଶ ଖରା, ଅଧ୍ୟକ୍ଷ ଷ୍ଟେଟବ୍ୟାଙ୍କ ଅଫ ଇଣ୍ଡିଆ
ସିପି ଗୁଗନାନୀ- ପରିଚାଳନା ନିର୍ଦ୍ଦେଶକ ଓ ସିଇଓ ଟେକ ମହିନ୍ଦ୍ରା ଲିମିଟେଡ
ଦୀପକ ବାଗଲା ସିଇଓ ଏବଂ ପରିଚାଳନା ନିର୍ଦ୍ଦେଶକ, ଇନଭଷ୍ଟେ ଇଣ୍ଡିଆ
ଜର୍ମାନ ବ୍ୟାବସାୟିକ ପ୍ରତିନିଧି
ରୋନାଲ୍ଡ ବୁସ୍ତେ, ଜର୍ମାନୀ ପ୍ରତିନିଧି ମଣ୍ଡଳ ମୁଖ୍ୟ, ଅଧ୍ୟକ୍ଷ ଓ ସିଇଓ ସିମେନ୍ସ ଓ ଅଧ୍ୟକ୍ଷ ଏସୀୟ ପେସିଫିକ କମିଟି ଅଫ ଜର୍ମାନ ବିଜନେସ
ମାର୍ଟିନ ବ୍ରୁଡରମିଲର କାର୍ଯ୍ୟନିର୍ବାହୀ ବୋର୍ଡ ଅଧ୍ୟକ୍ଷ, ବିଏଏସଏଫ
ହରବର୍ଟ ଡିଏସ, ପରିଚାଳନା ବୋର୍ଡ ଅଧ୍ୟକ୍ଷ ଭୋକ୍ସୱାଗେନ
ଷ୍ଟିଫାନ ହାର୍ଟୁ, ପରିଚାଳନା ବୋର୍ଡ ଅଧ୍ୟକ୍ଷ ବୋସେକ
ମାରିକା ଲୁଲାଲୀ, ମୁଖ୍ୟ କାର୍ଯ୍ୟନିର୍ବାହୀ ଅଧ୍ୟକ୍ଷ ଓ ପରିଚାଳନା ଅଧ୍ୟକ୍ଷ ଜିଏଫଟି ଟେକ୍ନୋଲୋଜି
କାଲୁସ ରୋଜେଫେଲଡ, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ସାଫେଲର
ଖ୍ରୀଷ୍ଟିୟାନ ସିୱିଙ୍ଗ, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଡସିଚ ବ୍ୟାଙ୍କ
ରାଲଫୱିଣ୍ଟରଗ୍ରେଷ୍ଟ, ପରିଚାଳନା ବୋର୍ଡ ଅଧ୍ୟକ୍ଷ ଗିସେକ+ଡେଭି୍ରଏଣ୍ଟ
ଜୁର୍ଗେନ ଜେସ୍କି ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ, ଏନଏରକନ
SM/DD
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟୀକକରଣ ଅଭିଯାନ
କୋଭିଡ-19 ଟୀକକରଣ ପାଇଁ ଦେଶବ୍ୟାପୀ ପ୍ରସ୍ତୁତି
କୋ-ୱିନ ପରିଚାଳନା ସଂକ୍ରାନ୍ତରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ପାଇଁ କେନ୍ଦ୍ର ସରକାରଙ୍କ ମାର୍ଗଦର୍ଶିକା
ବିଶ୍ୱର ସର୍ବବୃହତ ଟୀକାକରଣ ଅଭିଯାନ ପାଇଁ ଦୃଢ ମୂଳଦୂଆ ଓ ସହାୟକ ବ୍ୟବସ୍ଥା ପ୍ରଦାନ କରିବା ଲାଗି ଉନ୍ନତ ଜ୍ଞାନକୌଶଳ
ସମଗ୍ର ଦେଶରେ କୋଭିଡ-19 ଟୀକାକରଣ ଲାଗି କେନ୍ଦ୍ର ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଓ ଅନ୍ୟାନ୍ୟ ସହଯୋଗୀମାନଙ୍କ ସହାୟତାରେ ସକାରାତ୍ମକ ଭାବେ ଅଭ୍ୟାସ ଚଳାଇଛନ୍ତି। କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଆଜି ବିଭିନ୍ନ ରାଜ୍ୟ/କେନ୍ଦ୍ରଶାସିତ ଅଞ୍ଚଳର ପ୍ରଶାସକମାନଙ୍କ ସହିତ ଟୀକାକରଣ କାର୍ଯ୍ୟକ୍ରମର ମୁଖ୍ୟ ଆଧାର କୁହାଯାଉଥିବା କୋ-ୱିନ୍ ସଫ୍ଟୱେର ଉପରେ ଭିଡିଓ କନଫରେନ୍ସିଂ ଜରିଆରେ ଆଲୋଚନା କରାଯାଇଛି ।
ବୈଠକରେ କୋଭିଡ-19 ଟୀକାକରଣ ପ୍ରଶାସନର ଜାତୀୟ ବିଶେଷଜ୍ଞ ଗୋଷ୍ଠୀର ସଦସ୍ୟ ତଥା କୋଭିଡ-19 ଜ୍ଞାନକୌଶଳ ଓ ଡାଟା ପରିଚାଳନା ପାଇଁ ଥିବା କ୍ଷମତାପନ୍ନ ଗୋଷ୍ଠୀର ଅଧ୍ୟକ୍ଷ ଶ୍ରୀ ରାମ ସେବକ ଶର୍ମା ଅଧ୍ୟକ୍ଷତା କରିଥିବାବେଳେ ଜାତୀୟ ସ୍ୱାସ୍ଥ୍ୟ ମିଶନ ନିର୍ଦ୍ଦେଶକ ଏବଂ ରାଜ୍ୟ ଟୀକାକରଣ ଅଧିକାରୀ ଏବଂ ସ୍ୱାସ୍ଥ୍ୟ ମନ୍ତ୍ରାଳୟର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ । ବୈଠକରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ କୋ-ୱିନ ସଫ୍ଟୱେର ଓ ଏହାର କାର୍ଯ୍ୟ, ଡ୍ରାଏ ରନ୍ରୁ ମିଳିଥିବା ନିଷ୍କର୍ସ ଆଦି ଉପରେ ମତାମତ ଲୋଡାଯିବା ସହିତ ବିସ୍ତୃତ ଆଲୋଚନା ହୋଇଥିଲା ।
ଶ୍ରୀ ଆର.ଏସ୍.ଶର୍ମା କୋ-ୱିନ ସଫ୍ଟୱେର ଏବଂ ଟୀକାଦାନ ପ୍ରସ୍ତୁତି ପାଇଁ ଜ୍ଞାନକୌଶଳ ପ୍ରୟୋଗର ନୀତି ନିୟମ ଉପରେ ବିସ୍ତୃତ ଭାବେ ସୂଚନା ପ୍ରଦାନ କରିଥିଲେ। ସେ କହିଥିଲେ ଯେ ଦୃଢତା, ନିର୍ଭରଶୀଳତା ଏବଂ କ୍ଷୀପ୍ର ଜ୍ଞାନକୌଶଳ କୋଭିଡ-19 ଟୀକାଦାନକୁ ମୂଳଦୂଆ ଓ ସହାୟତା ଯୋଗାଇବ ଯାହାକି ବିଶ୍ୱର ସର୍ବବୃହତ ଟୀକାକରଣ ଅଭ୍ୟାସ। ଏହା ଏକ ଅଭୂତପୂର୍ବ ଟୀକାକରଣ କାର୍ଯ୍ୟକ୍ରମ ବୋଲି ସେ ଦର୍ଶାଇଥିଲେ। ଅଂଶଗ୍ରହଣକାରୀଙ୍କୁ ସମ୍ବୋଧନ କରି ସେ କହିଥିଲେ ଯେ ପ୍ରକ୍ରିୟା ନିଶ୍ଚିତ ଭାବେ ନାଗରିକ କୈନ୍ଦ୍ରିକ ହେବା ଉଚିତ୍ ଯାହା ଫଳରେ ଯେକୌଣସି ସମୟରେ ଯେକୌଣସି ସ୍ଥାନରେ ଟୀକା ଉପଲବ୍ଧ ହୋଇପାରିବ । ସେ ଗୁରୁତ୍ୱ ଦେଇ କହିଥିଲେ ଯେ ଗୁଣବତ୍ତା ଉପରେ କୌଣସି ବୁଝାମଣା ନକରି ଏହା ନମନୀୟ ହେବା ଆବଶ୍ୟକ । ସେ ଆହୁରି କହିଥିଲେ ଯେ ଏଭଳି ଅନନ୍ୟ ଡିଜଟାଲ ଫ୍ଲାଟଫର୍ମ ଡିଜାଇନ୍ ସମୟରେ ବ୍ୟାପକତା, ବେଗ ଓ ମାପନୀୟତାକୁ ଦୃଷ୍ଟିରେ ରଖାଯିବା ସହିତ ଏହାକୁ ଛୋଟ ଏବଂ ଅତ୍ୟଧିକ ଅନାବଶ୍ୟକ ନିର୍ଭରଶୀଳତା ବିନା ସମକାଳୀନ ଭାବେ ପ୍ରସ୍ତୁତ କରାଯାଇଛି।
କେତେକ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ପୋର୍ଟାଲରେ ଡାଟା ପୋଷ୍ଟିଂ ଅଫ୍ଲାଇନ୍ କିମ୍ବା ଅନ୍ଲାଇନରେ ହେବ ବୋଲି ସେ ଉଲ୍ଲେଖ କରିଥିଲେ । ଟୀକାକରଣର ବାସ୍ତବ ସମୟର ଜଟିଳ ଗୁରତ୍ୱପୂର୍ଣ୍ଣ ରେକର୍ଡିଂ; ଯାହାକି ଆଦୌ ବୁଝାମଣା ଯୋଗ୍ୟ ନୁହେଁ ବୋଲି କହିଥିଲେ ।
ସେ ଆହୁରି ମଧ୍ୟ ଦର୍ଶାଇଥିଲେ ଯେ ଜଣେ ଅଭ୍ୟାସ ସମୟରେ ନିଶ୍ଚିତ କରିବ ଯେ ଟୀକାଦାନ ପାଇଁ କୌଣସି ସ୍ଥିତିରେ ପ୍ରତିନିଧି ରହିପାରିବେ ନାହିଁ; ହିତାଧିକାରୀ ନିର୍ଦ୍ଦିଷ୍ଟ ଏବଂ ନିଶ୍ଚିତଭାବେ ଚିହ୍ନଟ ହେବା ଜରୁରୀ ବୋଲି ସେ ଦୋହରାଇଥିଲେ। ଆଧାର ପ୍ଲାଟଫର୍ମ ବ୍ୟବହାର ସଂକ୍ରାନ୍ତରେ ପରାମର୍ଶ ଦେଇ ରାଜ୍ୟଗୁଡିକୁ କହିଥିଲେ ଯେ ସେମାନେ ପଞ୍ଜୀକରଣ ସମୟରେ ଆଧାର ସହିତ ବର୍ତ୍ତମାନର ମୋବାଇଲ୍ ନମ୍ବର ଦାଖଲ କରିବେ ଏବଂ ଏସ୍ଏମ୍ଏସ୍ ଜରିଆରେ ସୂଚନା ପଠାଇବେ । ଆଧାର ପ୍ରାମାଣୀକରଣ ପାଇଁ କୌଣସି ପ୍ରତିନିଧି ରହିବେନାହିଁ । ସେ ଦର୍ଶାଇଥିଲେ ଯେ ସବୁଠାରୁ ଗୁରୁତ୍ୱପୂର୍ଣ୍ଣ ହେଉଛି ଟୀକା ନେବାକୁ ଥିବା ଲୋକକୁ ଚିହ୍ନଟ କରିବା ସହିତ ସେ କେତେବେଳେ, କେଉଁଠାରେ ଓ କାହାଦ୍ୱାରା ଟୀକା ନେଉଛି ତାହାର ଡିଜିଟାଲ ରେକର୍ଡ ସଂଗ୍ରହ କରିବା । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ସେ ଆହୁରି ପରାମର୍ଶ ଦେଇ କହିଛନ୍ତି ଯେ ତଥ୍ୟ ସଂଗ୍ରହ କାର୍ଯ୍ୟ ଉଦ୍ଦେଶ୍ୟ ସାଧିତ କରିବା ସହିତ କ୍ଷେତ୍ର ସ୍ତରରେ ଏହାକୁ ବୈଧ କରାଯିବା ଆବଶ୍ୟକ ।
ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସହିତ ଅଭିଜ୍ଞତା ଉପରେ ବିସ୍ତୃତ ଆଲୋଚନା ହୋଇଥିଲା । ସଫ୍ଟୱେର ପ୍ରୋଟୋକଲ ପରିବର୍ତ୍ତନ ଉପରେ ସେମାନଙ୍କର ମତାମତ ଓ ପରାମର୍ଶକୁ ବିଚାରକୁ ନିଆଯାଇଥିଲା । ଏଥି ମଧ୍ୟରେ ଅଧିବେଶନ ଆବଣ୍ଟନ/ଯୋଜନା/ସମୟ ଧାର୍ଯ୍ୟ, କାର୍ଯ୍ୟ ଆବଣ୍ଟନ, ଟୀକାକରଣର ଆବଣ୍ଟନ, ଟୀକାକରଣକାରୀ ଓ ହିତାଧିକାରୀଙ୍କୁ ଏସ୍ଏମ୍ଏସ୍ ପଠାଇବା ଏବଂ ସଂଯୋଗ ସମସ୍ୟା ଆଦି ପ୍ରସଙ୍ଗ ରହିଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ କୋରିଆ ରାଷ୍ଟ୍ରପତିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ କୋରିଆ ରାଷ୍ଟ୍ରପତି ମହାମହିମ ମିଷ୍ଟର ମୁନ ଜେ-ଇନଙ୍କ ମଧ୍ୟରେ ଟେଲିଫୋନ ଯୋଗେ ବାର୍ତ୍ତାଳାପ ହୋଇଛି । ଏହି ଆଲୋଚନା କାଳରେ ଶ୍ରୀ ମୋଦୀ ତାଙ୍କର କୋରିଆ ଗସ୍ତ ଓ ଦୁଇ ଦେଶ ମଧ୍ୟରେ ଥିବା ସୌହାର୍ଦ୍ଦ୍ୟପୂର୍ଣ୍ଣ ସମ୍ପର୍କର ସୂଚନା ଦେଇଥିଲେ ।
ଉଭୟ ନେତା ସାରା ପୃଥିବୀରେ ତାଣ୍ଡବ ସୃଷ୍ଟି କରିଥିବା କୋଭିଡ-19 ମହାମାରୀରୁ ଉତ୍ପନ୍ନ ଆର୍ଥିକ ସ୍ଥିତି ଓ ଏହି ମହାମାରୀକୁ ରୋକିବା ଦିଗରେ ନିଆଯାଉଥିବା ପଦକ୍ଷେପ ସମ୍ପର୍କରେ ଆଲୋଚନା କରିଥିଲେ ।
କୋଭିଡ-19 ମହାମାରୀର ମୁକାବିଲା ନିମନ୍ତେ କୋରିଆ ସାଧାରଣତନ୍ତ୍ର ନେଉଥିବା ପ୍ରଯୁକ୍ତି ଆଧାରିତ ପଦକ୍ଷେପକୁ ଶ୍ରୀ ମୋଦୀ ପ୍ରଶଂସା କରିଥିଲେ । ସେହିପରି ଭାରତ ଭଳି ଏକ ବିଶାଳ ରାଷ୍ଟ୍ର ଯେଭଳି ଏହି ମହାମାରୀକୁ ସାମନା କରୁଛି ସେଥିନେଇ ସନ୍ତୋଷ ପ୍ରକାଶ କରିଥିଲେ । ଭାରତରେ ଥିବା କୋରିଆ ନାଗରିକଙ୍କ ସୁରକ୍ଷା ନେଇ ଭାରତୀୟ କର୍ତ୍ତୃପକ୍ଷ ଯେଭଳି ସହାୟତା ପ୍ରଦାନ କରିଛନ୍ତି ସେଥିଲାଗି କୋରିଆ ରାଷ୍ଟ୍ରପତି ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜ୍ଞାପନ କରିଥିଲେ ।
ମେଡିକାଲ ଯନ୍ତ୍ରପାତି ପରିବହନ ନେଇ ସହାୟତା କରିଥିବାରୁ ପ୍ରଧାନମନ୍ତ୍ରୀ କୋରିଆ ସରକାରଙ୍କୁ ଧନ୍ୟବାଦ ଜଣାଇଥିଲେ । ଉଭୟ ନେତା କୋଭିଡ-19ର ମୁକାବିଲା ନିମନ୍ତେ ଦୁଇଦେଶର ବୈଜ୍ଞାନିକସ୍ତରୀୟ କଥାବାର୍ତ୍ତା ଓ ନିଜ ନିଜର ଅଭିଜ୍ଞତାକୁ ଆଦାନପ୍ରଦାନ କରିବା ନେଇ ସହମତ ହୋଇଥିଲେ ।
ଏହି ଅବସରରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଆସନ୍ତା କୋରିଆ ନିର୍ବାଚନ ପାଇଁ ରାଷ୍ଟ୍ରପତି ମୁନଙ୍କୁ ଶୁଭକାମନା ଜଣାଇଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବିଶ୍ଵରେ ନିୟୁତ ପିଛା କରୋନା ସଂଖ୍ୟା ଭାରତରେ ସବୁଠାରୁ କମ
• ଦେଶରେ ଆରୋଗ୍ୟ ସଂଖ୍ୟା ପାଖାପାଖି 4.4 ଲକ୍ଷ; ଏହା ସକ୍ରିୟ ସଂଖ୍ୟାଠାରୁ 1.8 ଲକ୍ଷ ଅଧିକ
• ଜାତୀୟ ଆରୋଗ୍ୟ ହାର 61 ପ୍ରତିଶତକୁ ଅତିକ୍ରମ କଲା
ଗତ 6 ତାରିଖ ଦିନ ପ୍ରକାଶିତ ବିଶ୍ଵ ସ୍ୱାସ୍ଥ୍ୟ ସଂଗଠନର 168ତମ ରିପୋର୍ଟରେ ଭାରତରେ କୋଭିଡ-19 ଆରୋଗ୍ୟ ହାର ନିୟୁତ ପିଛା ସର୍ବନିମ୍ନ ଦର୍ଶାଯାଇଛି । ବିଶ୍ଵରେ ଏହା ନିୟୁତ ପିଛା 1453.25 ଥିବା ବେଳେ ଭାରତରେ ଏହା 505.37 ରହିଛି । ଚିଲିରେ ଏକ ନିୟୁତ ଜନସଂଖ୍ୟାରେ ଏହା 15459.8 ଥିବା ବେଳେ ପେରୁ, ଯୁକ୍ତରାଷ୍ଟ୍ର ଆମେରିକା, ବ୍ରାଜିଲ ଓ ସ୍ପେନରେ ଏହା ଯଥାକ୍ରମେ 9070.8, 8560.5, 7419.1 ଓ 5358.7 ଦର୍ଶାଯାଇଛି ।
ରିପୋର୍ଟରେ ଆହୁରି ମଧ୍ୟ ଦର୍ଶାଯାଇଛି ଯେ, ଭାରତରେ 1 ନିୟୁତ ଜନସଂଖ୍ୟାରେ ମୃତ୍ୟୁ ହାର ମଧ୍ୟ ସର୍ବନିମ୍ନ ରହିଛି । ଭାରତରେ ନିୟୁତ ପିଛା ଏହା 14.27 ହୋଇଥିବା ବେଳେ ବିଶ୍ଵରେ ଏହା 4ଗୁଣ ଅଧିକ ଅର୍ଥାତ 68.29 ହାର ରହିଛି ।
ଇଂଲଣ୍ଡରେ 1 ନିୟୁତ ଜନସଂଖ୍ୟାରେ କୋଭିଡ-19 ଜନିତ ମୃତ୍ୟୁ ସଂଖ୍ୟା 651.4 ହୋଇଥିବା ବେଳେ ସ୍ପେନ, ଇଟାଲୀ, ଫ୍ରାନ୍ସ ଓ ଯୁକ୍ତରାଷ୍ଟ୍ର ଆମେରିକାରେ ଏହା ଯଥାକ୍ରମେ 607.1, 576.6, 456.7 ଓ 391.0 ରହିଛି ।
ଭାରତ ଆବଶ୍ୟକତା ମୁତାବକ ହସ୍ପିଟାଲ ଭିତ୍ତିଭୂମି ସୁଦୃଢ କରିବା ସହ ସଂକ୍ରମଣ ରୋକିବା ପାଇଁ ପର୍ଯ୍ୟାପ୍ତ ବ୍ୟବସ୍ଥା କରିଛି । ଏହିସବୁ ମଧ୍ୟରେ ଅମ୍ଳଜାନ ସହାୟତା, ଆଇସିୟୁ ଓ ଭେଣ୍ଟିଲେଟର ସୁବିଧା ଅନ୍ତର୍ଭୁକ୍ତ । ଅଦ୍ୟାବଧି  ଦେଶରେ 1201ଟି ଉତ୍ସର୍ଗୀକୃତ କୋଭିଡ ହସ୍ପିଟାଲ, 2611 ଉତ୍ସର୍ଗୀକୃତ କୋଭିଡ ସ୍ୱାସ୍ଥ୍ୟ କେନ୍ଦ୍ର ଓ 9909ଟି କୋଭିଡ ସେବା କେନ୍ଦ୍ରରେ ଗୁରୁତର ଠାରୁ ଆରମ୍ଭ କରି ସାମାନ୍ୟ ଲକ୍ଷଣ ଥିବା କରୋନା ସଂକ୍ରମିତଙ୍କ ଚିକିତ୍ସା କରାଯାଉଛି । ଏହିସବୁ ପରିଚାଳନାଗତ ବ୍ୟବସ୍ଥା ଯୋଗୁଁ ଆରୋଗ୍ୟ ହାର ବୃଦ୍ଧି ପାଇବା ସହ ମୃତ୍ୟୁ ହାର ମଧ୍ୟ ହ୍ରାସ ପାଇଛି । ଶୀଘ୍ର ରୋଗ ଚିହ୍ନଟ ସାଙ୍ଗକୁ ଉପଯୁକ୍ତ ଚିକିତ୍ସା ସେବା ଯୋଗୁଁ ଦିନକୁ ଦିନ ଆରୋଗ୍ୟ ହାର ବୃଦ୍ଧି ପାଇବାରେ ଲାଗିଛି । କେବଳ ଗତ 24 ଘଣ୍ଟା ମଧ୍ୟରେ 15,515 ଜଣ ସଂକ୍ରମିତ ଆରୋଗ୍ୟ ଲାଭ କରିଥିବା ବେଳେ ମୋଟ ସୁସ୍ଥଙ୍କ ସଂଖ୍ୟା 4,39,947 ।
କେନ୍ଦ୍ର ଓ ରାଜ୍ୟ ସରକାରଙ୍କ ଦ୍ଵାରା ପ୍ରତିଷେଧକ, ସଙ୍ଗରୋଧ ଓ ଉପଯୁକ୍ତ ପରିଚାଳନା ଫଳସ୍ଵରୂପ ନୀରବଚ୍ଛିନ୍ନ ଭାବେ ସକ୍ରିୟ ଓ ଆରୋଗ୍ୟଙ୍କ ମଧ୍ୟରେ ପାର୍ଥକ୍ୟ ବୃଦ୍ଧି ପାଉଛି । ଆଜି ପର୍ଯ୍ୟନ୍ତ ଆରୋଗ୍ୟଙ୍କ ସଂଖ୍ୟା ସକ୍ରିୟ ରୋଗୀଙ୍କ ସଂଖ୍ୟା ଠାରୁ 1,80,390 ଅଧିକ ରହିଛି । ସେ ଦୃଷ୍ଟିରୁ ସୁସ୍ଥତା ହାର ଶତକଡା 61.13 ଭାଗରେ ପହଞ୍ଚିଛି ।
ବର୍ତ୍ତମାନ 2,59,557 ସକ୍ରିୟ ରୋଗୀ ଚିକିତ୍ସାଧୀନ ଅଛନ୍ତି ।
ପରୀକ୍ଷା, ଚିହ୍ନଟ ଓ ଚିକିତ୍ସା ଉପରେ ଗୁରୁତ୍ଵାରୋପ କରାଯିବା ଯୋଗୁଁ ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଦିନକୁ ପ୍ରାୟ 2 ଲକ୍ଷ ପର୍ଯ୍ୟନ୍ତ ନମୁନା ପରୀକ୍ଷଣ କରାଯାଉଛି । ଦେଶରେ ଗତ 24 ଘଣ୍ଟା ମଧ୍ୟରେ 2,41,430 ନମୁନା ପରୀକ୍ଷା କରାଯାଇଛି । ଏଥିସହ ଦେଶବ୍ୟାପୀ ମୋଟ ପରୀକ୍ଷା କରାଯାଇଥିବା ନମୁନା ସଂଖ୍ୟା 1,02,11,092ରେ ପହଞ୍ଚିଛି ।
ସେହିପରି ପରୀକ୍ଷାଗାର ସଂଖ୍ୟାରେ ମଧ୍ୟ ନିୟମିତ ବୃଦ୍ଧି ଘଟି ବିଭିନ୍ନ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ 793 ସରକାରୀ ଓ 322ଟି ଘରୋଇ ଏହିପରି 1115ଟି ପରୀକ୍ଷାଗାରରେ ନମୁନା ପରୀକ୍ଷା କରାଯାଉଛି ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଭିଲ ସେବା ଦିବସରେ ସିଭିଲ ସେବକଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା ଓ ସର୍ଦ୍ଦାର ପଟେଲଙ୍କୁ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ସିଭିଲ ସେବା ଦିବସ ଅବସରରେ ସିଭିଲ ସେବା ଅଧିକାରୀ ଓ ସେମାନଙ୍କର ପରିବାର ବର୍ଗଙ୍କୁ ଶୁଭେଚ୍ଛା ଜଣାଇଛନ୍ତି । ଏହି ଅବସରରେ ସେ ଦେଶରେ ସଭିଲ ସେବାର ପ୍ରବର୍ତକ ସର୍ଦ୍ଦାର ବଲ୍ଲଭଭାଇ ପଟେଲଙ୍କୁ ମଧ୍ୟ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ବାର୍ତ୍ତାରେ ପ୍ରଧାନମନ୍ତ୍ରୀ କହିଛନ୍ତି ଯେ, ଆଜି ସିଭିଲ ସେବା ପରିବାର ବର୍ଗଙ୍କୁ ଶୁଭେଚ୍ଛା ଜଣାଉଛି । କୋଭିଡ-19ର ସଫଳ ମୁକାବିଲା ପାଇଁ ଏହି ଅଧିକାରୀଗଣ ଯେଉଁ ଉଦ୍ୟମ ଚଳାଇଛନ୍ତି ତାହାକୁ ମଧ୍ୟ ପ୍ରଶଂସା କରୁଛି । ସେମାନେ 24 ଘଣ୍ଟା କାମ କରି ବିପନ୍ନଙ୍କୁ ସାହାଯ୍ୟ କରିବା ସହ ସମସ୍ତଙ୍କୁ ସୁସ୍ଥ ରଖିବାକୁ ଉଦ୍ୟମ ଚଳାଇଛନ୍ତି ।
ଭାରତରେ ସିଭିଲ ସେବା ବା ପ୍ରଶାସନିକ ବ୍ୟବସ୍ଥାର ମୂଳଦୁଆ ପକାଇଥିବା ସର୍ଦ୍ଦାର ପଟେଲଙ୍କୁ ସ୍ମରଣ କରି ପ୍ରଧାନମନ୍ତ୍ରୀ କହିଛନ୍ତି ଯେ, ଯେଉଁ ବ୍ୟବସ୍ଥା ଓ ଢାଂଚା ତିଆରି କହିଥିଲେ ତାହା ପ୍ରଗତିବାଦୀ ଏବଂ ଅନୁକମ୍ପା ମୂଳକ ଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଅର୍ଥନୀତିଜ୍ଞ ଓ ପୂର୍ବତନ କେନ୍ଦ୍ର ମନ୍ତ୍ରୀ ପ୍ରଫେସର ୱାଇକେ ଅଲଗଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଅର୍ଥନୀତିଜ୍ଞ ଓ ପୂର୍ବତନ କେନ୍ଦ୍ର ମନ୍ତ୍ରୀ ପ୍ରଫେସର ୱାଇକେ ଅଲଗଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ପ୍ରଫେସର ୱାଇକେ ଅଲଗ ଜଣେ ବିଦ୍ୱାନ ଥିଲେ । ସେ ଲୋକନୀତିର ବିଭିନ୍ନ ଦିଗ ବିଶେଷ କରି ଗ୍ରାମୀଣ ବିକାଶ, ପରିବେଶ ଓ ଅର୍ଥନୀତି ପ୍ରତି ଆଗ୍ରହୀ ଥିଲେ । ତାଙ୍କ ବିୟୋଗରେ ଦୁଃଖିତ । ଆମ ବାର୍ତ୍ତାଳାପ ମନେ ପଡିବ । ତାଙ୍କ ପରିବାର ଓ ବନ୍ଧୁମାନଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
SR
(
ନିର୍ବାଚନ ଆୟୋଗ
ଆୟକର ରିହାତି ସୁବିଧା ଛାଡିବାକୁ ମୁଖ୍ୟ ନିର୍ବାଚନ କମିଶନରଙ୍କ ନିଷ୍ପତ୍ତି
ଶ୍ରୀ ରାଜୀବ କୁମାର ଭାରତର ମୁଖ୍ୟ ନିର୍ବାଚନ କମିଶନର ପଦବୀ ଗତ ୧୫ ତାରିଖ ଦିନ ଗ୍ରହଣ କରିବା ପରେ ଆଜି କମିଶନରମାନଙ୍କ ସହିତ ପ୍ରଥମ ସମ୍ମିଳନୀ ଆୟୋଜନ କରିଛନ୍ତି । ଶ୍ରୀ କୁମାରଙ୍କ ସହିତ ନିର୍ବାଚନ କମିଶନର ଶ୍ରୀ ଅନୁପ ଚନ୍ଦ୍ର ପାଣ୍ଡେ ମଧ୍ୟ ଉପସ୍ଥିତ ଥିଲେ ।
ବିଭିନ୍ନ ପ୍ରସଙ୍ଗ ଉପରେ ଆଲୋଚନା କରିବା ସମୟରେ ଶ୍ରୀ କୁମାର ମୁଖ୍ୟ ନିର୍ବାଚନ କମିଶନର ଏବଂ ନିର୍ବାଚନ କମିଶନର ମାନଙ୍କର ଦରମା ଓ ଭତ୍ତା ସହିତ ସେମାନେ ପାଉଥିବା ଅନ୍ୟାନ୍ୟ ସୁବିଧା ସମ୍ପର୍କରେ ବିଶ୍ଳେଷଣ କରିଥିଲେ ।
ନିର୍ବାଚନ କମିଶନ ଆଇନ ୧୯୯୧ର ଉପଖଣ୍ଡ ୩ ଅନୁଯାୟୀ ସେମାନେ ମାସିକ ୩୪ହଜାର ଟଙ୍କା ଆୟକର ବିହୀନ ଭତ୍ତା ପାଇଥାନ୍ତି । ଆହୁରି ମଧ୍ୟ ସେମାନେ ଏବଂ ସେମାନଙ୍କ ପରିବାରର ଆଶ୍ରିତମାନଙ୍କ ପାଇଁ ବର୍ଷକୁ ତିନୋଟି ପରିଭ୍ରମଣ ରିହାତି  ଉପଭୋଗ କରିଥାନ୍ତି ।
ମୁଖ୍ୟ ନିର୍ବାଚନ କମିଶନର ବ୍ୟୟ ସଙ୍କୋଚନ ଉପରେ ଗୁରୁତ୍ୱ ଦେଉଥିବାରୁ ବୈଠକରେ ସମସ୍ତେ ସର୍ବସମ୍ମତ ଭାବରେ ଆୟକର ରିହାତି ନ ନେବା ପାଇଁ ନିଷ୍ପତ୍ତି ନେଇଛନ୍ତି । ଏଥିସହ ତିନୋଟି ଅବକାଶ ପରିଭ୍ରମଣ ରିହାତି ବଦଳରେ ଗୋଟିଏର ସୁବିଧା ନେବା ପାଇଁ ମଧ୍ୟ ନିଷ୍ପତ୍ତି ନିଆଯାଇଛି ।
SSD/SLP
(Visitor Counter : 132
ଶକ୍ତି ମନ୍ତ୍ରଣାଳୟ
ପାଞ୍ଚ ବର୍ଷ ପାଇଁ ୪୫୦୦ ମେଗାୱାଟ ବିଦ୍ୟୁତ୍ କ୍ରୟ ପାଇଁ ଯୋଜନା ଆରମ୍ଭ କରିଛି ଶକ୍ତି ମନ୍ତ୍ରଣାଳୟ
ବିଦ୍ୟୁତ୍ ଅଭାବର ସମ୍ମୁଖୀନ ହେଉଥିବା ରାଜ୍ୟମାନଙ୍କୁ ସାହାଯ୍ୟ କରିବା ଏବଂ ଉତ୍ପାଦନ ୟୁନିଟଗୁଡିକର ଉତ୍ପାଦନ କ୍ଷମତା ବୃଦ୍ଧି କରିବାକୁ ଯୋଜନା
- ଏହି ଯୋଜନା ଅଧୀନରେ, ୪୫୦୦ ମେଗାୱାଟ ଯୋଗାଣ ପାଇଁ ପିଏଫ୍ସି କନ୍ସଲ୍ଟିଂ ଲିମିଟେଡ୍ ବିଡ୍ ଆମନ୍ତ୍ରଣ କରିଛି
- ଏପ୍ରିଲ୍ ୨୦୨୩ ରୁ ବିଦ୍ୟୁତ୍ ଯୋଗାଣ ଆରମ୍ଭ ହେବ
- ଏଥିପାଇଁ ପ୍ରାୟ ୨୭ ଏମ୍ଟିପିଏ ଆବଣ୍ଟନ କରିବାକୁ କୋଇଲା ମନ୍ତ୍ରଣାଳୟକୁ ଅନୁରୋଧ କରା ଯାଇଛି
- ବିଡ୍ ଦାଖଲ ପାଇଁ ଶେଷ ତାରିଖ ହେଉଛି ୨୧ ଡିସେମ୍ବର ୨୦୨୨
ଶକ୍ତି ମନ୍ତ୍ରଣାଳୟ ଶକ୍ତି ନୀତିର ଅନୁଚ୍ଛେଦ ଖ ଅନୁସାରେ ପାଞ୍ଚ ବର୍ଷ ପାଇଁ ପ୍ରତିଯୋଗିତାମୂଳକ ଭିତ୍ତିରେ କିମ୍ବା ଅର୍ଥ, ମାଲିକାନା ଏବଂ କାର୍ଯ୍ୟ  ଆଧାରରେ ସମୁଦାୟ ୪୫୦୦ ମେଗାୱାଟର ବିଦ୍ୟୁତ୍ କ୍ରୟ ପାଇଁ ଏକ ଯୋଜନା ଆରମ୍ଭ କରିଛି ।
ଶକ୍ତି ମନ୍ତ୍ରଣାଳୟ ଦ୍ୱାରା ପିଏଫ୍ସି କନ୍ସଲ୍ଟିଂ ଲିମିଟେଡ୍  ନୋଡାଲ୍ ଏଜେନ୍ସି ଭାବରେ ନିଯୁକ୍ତ ହୋଇଛି । ଏହି ଯୋଜନା ଅଧୀନରେ, ପିଏଫ୍ସି କନ୍ସଲ୍ଟିଂ ଲିମିଟେଡ୍ ୪୫୦୦ ମେଗାୱାଟ ଯୋଗାଣ ପାଇଁ ବିଡ୍ ଆମନ୍ତ୍ରଣ କରିଛି । ଏପ୍ରିଲ୍ ୨୦୨୩ ରୁ ବିଦ୍ୟୁତ୍ ଯୋଗାଣ ଆରମ୍ଭ ହେବ । ଏଥିପାଇଁ ପ୍ରାୟ ୨୭ ଏମ୍ଟିପିଏ ଆବଣ୍ଟନ କରିବାକୁ କୋଇଲା ମନ୍ତ୍ରଣାଳୟକୁ ଅନୁରୋଧ କରାଯାଇଛି।
ଏହି ଯୋଜନା ପାଇଁ ଆଗ୍ରହ ଦେଖାଇଥିବା ସଂସ୍ଥାଗୁଡିକ ହେଉଛନ୍ତି, ଗୁଜୁରାଟ ଉର୍ଜା ବିକାଶ ନିଗମ ଲିମିଟେଡ୍, ମହାରାଷ୍ଟ୍ର ରାଜ୍ୟ ବିଦ୍ୟୁତ୍ ବିତରଣ କମ୍ପାନୀ ଲିମିଟେଡ୍, ମଧ୍ୟ ପ୍ରଦେଶ ପାୱାର୍ ମ୍ୟାନେଜମେଣ୍ଟ କମ୍ପାନୀ ଲିମିଟେଡ୍, ନୂଆଦିଲ୍ଲୀ ମ୍ୟୁନିସିପାଲିଟି କର୍ପୋରେସନ୍ ଏବଂ ତାମିଲନାଡୁ ଜେନେରେସନ୍ ଏବଂ ଡିଷ୍ଟ୍ରିବ୍ୟୁସନ୍ କର୍ପୋରେସନ୍ ଲିମିଟେଡ୍ । ବିଡ୍ ଜମା କରିବାର ଅନ୍ତିମ ତାରିଖ ହେଉଛି ୨୧ ଡିସେମ୍ବର ୨୦୨୨ ।
ପ୍ରଥମ ଥର ପାଇଁ ଶକ୍ତି ନୀତିର ଅନୁଚ୍ଛେଦ ଖ ଅଧୀନରେ ବିଡିଂ ଚାଲିଛି । ଏହା ସହିତ ଏହି ବିଡିଂରେ ମଧ୍ୟମ ଅବଧି ପାଇଁ ସଂଶୋଧିତ ପିପିଏ ମଧ୍ୟ ବ୍ୟବହୃତ ହେଉଛି ।
ଏହି ଯୋଜନା ବିଦ୍ୟୁତ୍ ଅଭାବର ସମ୍ମୁଖୀନ ହେଉଥିବା ରାଜ୍ୟ ଗୁଡିକୁ ସାହାଯ୍ୟ କରିବ ଏବଂ ଉତ୍ପାଦନ ୟୁନିଟ୍ ଗୁଡିକୁ ନିଜର କ୍ଷମତା ବୃଦ୍ଧି କରିବାରେ ସାହାଯ୍ୟ କରିବ ବୋଲି ଆଶା କରାଯାଉଛି ।
ଶକ୍ତି ମନ୍ତ୍ରଣାଳୟ ୨୫ ଅକ୍ଟୋବର ୨୦୨୨ ରେ ଶକ୍ତି ନୀତିର ଅନୁଚ୍ଛେଦ ଖ ଅଧୀନରେ ଅର୍ଥ, ମାଲିକାନା ଏବଂ କାର୍ଯ୍ୟ  ଆଧାରରେ ଶକ୍ତି କ୍ରୟ ପାଇଁ ନିର୍ଦ୍ଦେଶାବଳୀକୁ ସୂଚିତ କରିଥିଲେ । ଶକ୍ତି ନୀତିର ଅନୁଚ୍ଛେଦ ଖ ବ୍ୟବସ୍ଥାଗୁଡିକ ଅନୁସାରେ କୋଇଲା ଆବଣ୍ଟନର କାର୍ଯ୍ୟପ୍ରଣାଳୀ ୧୧ ମଇ ୨୦୨୨ ରେ ଜାରି କରାଯାଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରତିରକ୍ଷା ଅଳଙ୍କରଣ ସମାରୋହରେ ସାମିଲ ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ରାଷ୍ଟ୍ରପତି ଭବନରେ ପ୍ରତିରକ୍ଷା ଅଳଙ୍କରଣ ସମାରୋହରେ ସାମିଲ ହୋଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ରାଷ୍ଟ୍ରପତି ଭବନରେ ପ୍ରତିରକ୍ଷା ଅଳଙ୍କରଣ ସମାରୋହରେ ଯୋଗ ଦେଇଥିଲି ଯେଉଁଠି ବିଭିନ୍ନ ସେବା ପୁରସ୍କାର ପ୍ରଦାନ କରାଯାଇଛି । ଏହି ପୁରସ୍କାର ପାଇଥିବା ସମସ୍ତଙ୍କ ପାଇଁ ଆମେ ଗର୍ବିତ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ଗ୍ରନ୍ଥ ସାହୀବଙ୍କ ପ୍ରକାଶ ପର୍ବରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଶ୍ରୀ ଗୁରୁ ଗ୍ରନ୍ଥ ସାହୀବଙ୍କ ପ୍ରଥମ ପ୍ରକାଶ ପର୍ବ ଶୁଭ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, "ଶ୍ରୀ ଗୁରୁ ଗ୍ରନ୍ଥ ସାହୀବ ଜୀ ଆମକୁ ସେବା, ଦୟା ଏବଂ ସୌହାର୍ଦ୍ଦ୍ୟର ଶିକ୍ଷା ଦେଇଛନ୍ତି । ଏହା ଏକ ନ୍ୟାୟପୂର୍ଣ୍ଣ ଓ ସମାନତା ସମ୍ପନ୍ନତା ସମାଜ ଆଡକୁ ଆମକୁ ମାର୍ଗ ଦେଖାଏ । ଏହା ମଧ୍ୟ ଆମକୁ ଅନ୍ୟାୟ ଆଗରେ ନତମସ୍ତକ ନହେବାକୁ ଶିଖାଏ । ଶ୍ରୀ ଗୁରୁ ଗ୍ରନ୍ଥ ସାହୀବ ଜୀଙ୍କର ପ୍ରଥମ ପ୍ରକାଶ ପର୍ବରେ ଶୁଭେଚ୍ଛା ।
ଶ୍ରୀ ଗୁରୁ ଗ୍ରନ୍ଥ ସାହେବ ଜୀ ଏହାର ପବିତ୍ର ଶିକ୍ଷା ଦ୍ଵାରା ସମଗ୍ର ବିଶ୍ୱକୁ ଆଲୋକିତ କରିଛି ।
ଏହାଦ୍ୱାରା ଅନୁପ୍ରାଣିତ ହୋଇ ଶିଖମାନେ ସର୍ବଭାରତୀୟ ସ୍ତରରେ ବିଭିନ୍ନ କ୍ଷେତ୍ରରେ ଅଗ୍ରଗାମୀ ସେବା କରିଆସୁଛନ୍ତି । ସେମାନଙ୍କର ସାହସ ଏବଂ ଦୟାଭାବ ପ୍ରଶଂସନୀୟ ।
ଶ୍ରୀ ଗୁରୁ ଗ୍ରନ୍ଥ ସାହୀବ ଜୀ ମାନବିକତାକୁ ସବୁଦିନ ପାଇଁ ମାର୍ଗଦର୍ଶନ କରିଚାଲନ୍ତୁ ।